ཤེས་རྟོགས་བྱུང་གསལ་དུ།ཚོགས་ཆེན་བཅུ་དགུ་པའི་གསར་འགྱུར་ལྟེ་གནས་ཀྱི་དྲ་ཚིགས་དང་འཕྲིན་ཕྲན་སྤྱི་སྟེགས་གཉིས་ཀྱི་ཐོག་ནས་དུས་ཐོག་ཏུ་ཚོགས་ཆེན་གྱི་གྲོས་རིམ་ཁག་དང་།གནས་ཚུལ།སྤྱི་བསྒྲགས།བརྡ་ཐོ་སོགས་ཁྱབ་བསྒྲགས་བྱ་རྒྱུ་ཡིན་ལ།རྒྱ་ཡིག་དང་དབྱིན་ཡིག་ཐོག་ནས་རྒྱལ་ཁབ་ཕྱི་ནང་གི་གསར་འགོད་པ་དང་ཀློག་པ་པོ་ཚོར་ཀྲུང་གོ་གུང་ཁྲན་ཏང་གི་རྒྱལ་ཡོངས་འཐུས་མིའི་ཚོགས་ཆེན་ཐེངས་བཅུ་དགུ་པའི་ཆ་འཕྲིན་མཁོ་འདོན་དང་།ཏང་གི་འཐུས་མིའི་ཚོགས་ཆེན་གྱི་རྒྱབ་ལྗོངས་དཔྱད་གཞིའི་ཡིག་ཆ་དང་ཏང་གི་རིགས་པའི་གཞུང་ལུགས་ཀྱི་ཤེས་བྱ་སོགས་མཁོ་འདོན་བྱ་རྒྱུ་རེད།རྒྱལ་ཁབ་ཕྱི་ནང་གི་གསར་འགོད་པ་ཚོས་ད་དུང་འཕྲིན་ཕྲན་སྤྱི་སྟེགས་བརྒྱུད་ནས་གསར་འགྱུར་ལྟེ་གནས་ཀྱི་ཞབས་ཞུའི་ནང་དོན་ཁག་དང་བྱ་ཐབས་ཁག་འདྲི་རྩད་དང་ཤེས་རྟོགས་ཀྱང་བྱས་ཆོག་པ་རེད།